ར་ནང་བཞུགསཿཐུགས་ཀར་ཉི་དབུས་ཧཱུཾ་མེ་འབརཿབདག་གཞན་ལོག་རྟོག་བག་ཆགས་བསྲེགསཿརིག
པ་ངར་ལྡན་ཧཱུཾ་སྒྲ་སྒྲོགཿའཁོར་དུ་དཔའ་བོ་མཁའ་འགྲོ་ཡིསཿས་དང་བར་སྣང་ནམ་མཁའ་ཁེངསཿདེ་རྣམས་ཞལ་ནས་ཧཱུྃ་སྒྲ་སྒྲོགཿཧཱུཾ་ཧཱུྃ་ཧཱུྃ་ཞེས་པར་ལྡན་བརྗོདཿའཇིག་རྟེན་ཁམས་ཀུན
ཤིག་ཤིག་ལྡེགཿསྟོང་གསུམ་ཐམས་ཅད་ཧཱུྃ་སྒྲས་གང་བྷསྣང་སྲིད་མ་ལུས་རླུང་འཚུབས་ཀྱིསཿརྩ་སྤུར་ཇི་བཞིན་དབང་སྡུས་ཤིགཿསྲིད་གསུམ་འཁོར་བ་དོང་སྤྲུགས་བས་མཉྩ

ཧཱུྃ་ཧཱུྃ་ཧཱུཾཿཞེས་དགོངས་པའི་གསལ་ངར་དང་ལྡན་པས་ཡང་ཏིག་གསང་བ་གསེར་གྱི་འབྲུ་གཅིག་སུམ་སྦྲེལ་ཇི་ཙམ་ནུས་པ་བཟླ།མཐར་སྒྲོན་འོག་ནས་འབྱུང་བའི་བྱིན་འབེབས་ཀྱི་གསོལ་འདེབས་ཀྱང་ཌཱ་དྲིལ་དབྱངས་དང་བཅས་བྱའོ།།
གཉིས་པ་དབང་བསྐུར་བ་ལ།སྣོད་དང་ལྡན་ངེས་པའི་སློབ་མ་བདུན་ལས་མི་མང་བ་ཁྲུས་ནས་དབྱུང་།བགེགས་བསྐྲད་ཅིང་སྲུང་བའི་འཁོར་ལོ་བསྒོམ།སེམས་བསྐྱེད་གསལ་བཏབ་ལ།དེའང་རྒྱལ་བ་སྐུ་གསུམ་གྱི་གསང་བ་མ
ལུས་པ་གཅིག་ཏུ་བསྡུས་པ་གུ་རུ་རིན་པོ་ཆེ་པདྨ་འབྱུང་གནས་ཀྱི་སྒྲུབ་ཐབས་རབ་འབྱམས་བསམ་གྱིས་མི་ཁྱབ་པ་མི་དང་མི་མ་ཡིན་པའི་གདུལ་བྱ་ཇི་སྙེད་པ་དེ་སྙེད་ཀྱི་ཁམས་དང་དབང་པོའི་སྤྱོད་ཡུལ་དང་།
འཚམས་པར་སྣང་བ་ཐམས་ཅད་ཀྱི་ཟབ་གསང་མཐར་ཐུག་པ་ནི།ཇི་སྐད་དུ།བདག་ཉིད་པདྨ་འབྱུང་གནས་ཀྱིསཿཕྱི་ནང་གསང་བའི་སྒྲུབ་ཐབས་ཀུནཿཁ་ཚང་དོན་འདྲིལ་མང་སྦས
ཀྱངདྷཡང་གསང་སྙིང་པོ་ཧཱུྃ་སྒྲུབ་འདིཿཀུན་གྱི་སྙིང་པོ་ཡིན་ནོ་བུཿཞེས་གསུངས་པ་ལྟར་བླ་མ་ཡང་གསང་དུ་བསྒྲུབ་པ་ཡང་ཏིག་གསང་བ་གསེར་གྱི་འབྲུ་གཅིག་མ་འདི་ཉིད་ཡིན་ལ།
དེ་ལྟ་བུའི་སྒྲུབ་ཐབས་གཏེར་ཁ་རྣམས་སུ་འདྲ་མིན་གྱི་བཀའ་སྲོལ་མང་དུ་བྱོན་པ་ལས་སྐབས་སུ་བབས་པ་འདི་ནི།ལྷ་སྲས་ཐ་ཆུང་མུ་ཏིག་བཙན་པོའམ་འཇིང་ཡོན་སད་ན་ལེགས་ཀྱི་རྣམ་འཕྲུལ་

དབུར་སྟོད་འབྲི་གུད་པ་ཆེན་པོ་ཆོས་རྒྱལ་རིན་ཆེན་ཕུན་ཚོགས་སམ་གཏེར་སྟོན་ག་ནམ་ལྕགས་མེ་འབར་མཁའ་གྲོལ་ཀློང་ཡངས་ཞབས་ཀྱིས་གཞོ་སྟོད་ཏི་སྒོ་མཁའ་འགྲོའི་ཚོགས་
ཁང་ནས་སྤྱན་དྲངས་པ།ལྷ་སྲས་ཐུགས་དམ་གྱི་སྙིང་པོ་དམ་ཆོས་དགོངས་པ་ཡང་ཟབ་ཀྱི་ཆོས་སྡེའི་ཡང་ཏིག་བླ་མའི་གསང་སྒྲུབ་ཡང་གསང་ཧཱུྃ་གཅིག་མར་གྲགས་པ་སྟེ།གཞུང་ལས།གསང
སྔགས་རིག་སྔགས་གཟུངས་སྔགས་པསམ་འདས་ཀྱང་ཿསྙིང་པོར་དྲིལ་པ་ལྷ་གཅིག་གསལ་བཏབ་སྟེཿསྔགས་གཅིག་བཟླས་དང་བསམ་གཏན་རྩེ་གཅིག་བསྒོམཿཀུན་གྱི་སྙིང་པོ་འདི་ཉིད
གསུམ་ལ་འདུསཿཞེས་གསུངས་པ་ལྟར་གསང་སྔགས་ཕྱི་ནང་གི་སྒོམ་བཟླས་ཐམས་ཅད་ལྷ་གཅིག་དང་སྔགས་འབྲུ་གཅིག་ལ་དྲིལ་བ་བྱིན་རླབས་ནུས་སྟོབས་པན་ཡོན་ཚད་མེད་པ་དང་ལྡན་པའི་
དབང་བསྐུར་བྱིན་རླབས་ཀྱི་རིམ་པ་ཟབ་མོ་བསྒྲུབ་པ་ལ།ཞེས་སོགས་ཀྱི་ས་མཚམས་སྦྱར་ལ་མཎྜལ་འབུལ་དུ་གཞུག།སློབ་དཔོན་སངས་རྒྱས་ཐམས་ཅད་འདུས་པའི་བདག་ཉིད།དཀྱིལ་འཁོར་ཀུན་གྱི་སྤྱི་
དཔལ་མ་ཧཱ་གུ་རུ་རྡོ་རྗེ་གྲོ་ལོད་རྩལ་དངོས་ཡིན་སྙམ་པའི་མོས་གུས་གདུང་ཤུགས་དྲག་པོ་དང་ལྡན་པས་གསོལ་བ་འདེབས་པ་འདིའི་རྗེས་ཟློས་ལན་གསུམ་མཛོད།ཨེ་མ་བླ་མ་རྡོ་རྗེ་འཛིནཿསངས་རྒྱས་

ཀུན་གྱི་ཐུགས་གསང་བཿབདེ་གཤེགས་ཐུགས་སྲོག་དམ་པ་ཡིཿབྱིན་རླབས་བདག་ལ་སྩལ་དུ་གསོལཿཞེས་པན་བསམ།བླ་མ་རིག་འཛིན་རྡོ་རྗེ་ཀྲོ་ལོན་རྩལ་དཀོན་མཆོག་རྩ་གསུམ་རྒྱ་མཚོའི
སྤྱི་དཔལ་ཆེན་པོར་ངེས་པས།བདག་གཞན་མཁའ་ཁྱབ་ཀྱི་སྐྱེ་དགུ་མཐའ་དག་བྱང་ཆུབ་མཐོབ་ཀྱི་བར་དུ་སྐྱབས་སུ་འགྲོ་བ་དང་།སེམས་ཅན་ཐམས་ཅད་བླ་མ་སངས་རྒྱས་ཆོས་སྐུའི་གོ་འཕང་ལ་
འགོད་པའི་ཕྱིར་དུ་བགྲོད་གཅིག་ངེས་པའི་ཐེག་པ་ལ་འཇུག་པར་སེམས་ཀྱི་མཆོག་དམ་པ་བསྐྱེད་ལ་འདིའི་རྗེས་ཟློས།ཧྲཱིཿབདེ་གཤེགས་འདུས་པ་སོགས་གོང་བཞིན་ལན་གསུམ།ཤིན་ཏུ་ཟབ་ཅིང
གསང་བའི་བྱིན་རླབས་ཟབ་མོ་འདི་དག་དམ་ཚིག་དང་མི་ལྡན་པའི་སྣོད་མིན་ལ་སྦྱིན་དུ་མི་རུང་བས་བརྟག་ཅིང་དྲི་བ་འདི་ལ་གསན་འཚལ།ཀྱེཿསྐལ་ལྡན་རིགས་ཀྱི་བུ་ཁྱོད་བདག་ལ་གསོནཿགསང
བབ་མཆོག་འདི་རབ་ཏུ་གཉན་པས་ནཿམི་འདའ་རྡོ་རྗེའི་དམ་ཚིག་སྲུང་ནུས་སམཿདེ་ལྟར་ཁས་ལེན་བདག་གིས་དབང་མཆོག་སྦྱིནཿརྡོ་རྗེའི་དམ་ཚིག་གཉེན་པོ་ཚུལ་བཞིན་བསྲུང་སྙམ་པས་འདིའི
རྗེས་ཟློས།ས་མ་ཡ་ཨི་དན་ན་ར་ཀནཿཞེས་རྡོ་རྗེ་མགོར་བཞག།བདུད་རྩིའི་དམ་ཆུ་སྦྱིན་ནོ།།དེ་ནས་བྱིན་རླབས་ཀྱི་གཞི་འགོད་པ་ཡེ་ཤེས་པ་དབབ་པ་ཡིན་པས་ཁྱེད་རང་སྒོ་གསུམ་གྱི་གནད་གཅུན།

གཞན་དུ་མ་ཡེངས་པ་དམིགས་པ་འདི་ལྟར་རྩེ་གཅིག་ཏུ་སྒོམས་ཤིག།དང་པོར་ཆོས་རྣམས་དམིགས་སུ་མེདཿསོགས་ནས།འཁོར་བ་དོང་སྤྲུགས་བས་མཿཞེས་པའི་བར་གོང
ལྟར་དལ་བུས་བརྗོད།དེ་ལྟར་ཁྱོད་རང་པདྨ་ཐོད་ཕྲེང་རྡོ་རྗེ་གྲོ་ལོད་རྩལ་དུ་གསལ་བའི་སྙིང་གར་ཟླ་བའི་སྟེང་དུ་ཡི་གེ་ཡོ་སྔོ་སྐྱ་རླུང་གི་རང་བཞིནཿདེའི་སྟེང་དུ་གཡུང་དྲུང་དམར་པོ་ཡན་ལག་བཞི་ལ་ཧ་རི་ནི་སས།
མཚན་པཿགཡུང་དྲུང་གི་ལྟེ་བར་ཧཱུྃ་དམར་པོཿཡཾ་ལས་རླུང་བྱུང་གཡུང་དྲུང་གཡས་སུ་འཁོར་ཞིང་ཡི་གེ་ལྔ་ལས་འོད་ཟེར་འཕྲོ་སཿརྔ་ཡབ་ནས་ཡེ་ཤེས་པ་དཔག་ཏུ་མེད་པ་སྤྱན་དྲངས་ཁྱེད་རང
རྣམས་ལ་སི་བ་སིབ་ཐིམ་པར་སྒོམས་ལ་མོས་གུས་གདུང་ཤུགས་དྲག་པོ་སྙིང་ཁོང་རུས་པའི་གཏིང་ནས་བསྐྱེད་མཛོད།བྱིན་འབེབས་ཀྱི་རྫས་བདུག།ཌཱ་དྲིལ་དབྱངས་དང་བཅས་ཏེ།ཧཱུྃ་ཧཱུྃ་ཧཱུཾཿརྗེ་
བཙུན་ཆེན་པོ་པདྨ་ཐོད་ཕྲེང་རྩ་ལཿའགྲོ་བ་ཡོངས་ཀྱི་སྐྱབས་གནས་རིན་པོ་ཆེཿཁྱད་པར་ཐུགས་རྗེས་བོད་ཀྱི་སེམས་ཅན་གཟིག་སཿལས་ངན་སྤྱོད་པའི་རྣམ་སྨིན་གྱིས་མནར་བའི་ཿབདག
ཅག་རྗེས་འཇུག་རྗེས་འབྲང་སློབ་མ་རྣམསཿཐུགས་ཀྱིས་འདོར་རམ་མ་ཧཱ་གུ་རུ་རྗེཿཐུགས་རྗེས་ཡལ་པོར་བཏང་སྙོམས་མངའ་བ་ནཿཡང་སངས་རྒྱས་པའི་དགོས་པ་ཅི་ཞིག་མཆིསཿ

བདག་ཅག་ལུས་འདི་གདུང་བས་མཆི་མ་འཁྲུགསཿགསོལ་འདེབ་ས་ང་རོས་འབོད་པ་ཅང་གསན་ནམཿཡིད་ནི་རྩེ་གཅིག་ཁྱེད་ཀྱི་ཡོན་ཏན་དྲནཿཕ་ཡི་ཐུགས་རྗེས་གཟིགས་ཤིག་རིན་པོ་ཆེཿབུ་ལ་བྱིན་གྱིས
རློབས་ཤིག་སྤྲུལ་པའི་སྐུཿལུས་ལ་བདེ་བ་སྦྱོར་ཅིག་མཁའ་འགྲོའི་ཚོགསཿངག་ལ་ནུས་པ་སྐྱེད་ཅིག་ཡི་དམ་ལྷཿསེམས་པ་རྟོགས་པ་སྦོར་ཅིག་གུ་རུ་རྗེཿའདིར་ཚོགས་མོས་པའི་བུ་ལ་བྱིན་
ཚེན་ཕོ་བཿལུས་ལ་འགྱུར་མེད་སྐུ་ཡི་བྱིན་ཕོབ་ཅིགཿངག་ལ་ཚངས་དབྱངས་གསུང་གི་བྱིན་ཕོབ་ཅིགཿསེམས་ལ་འཁྲུལ་མེད་ཐུགས་ཀྱི་བྱིན་ཕོ་བ་ཅིགཿཡོན་ཏན་འགྲན་ཟླ་བྲལ་བའི་བྱིན་ཕོབ
ཅིགཿཕྲིན་ལས་འགྲོ་འདུལ་རྣམ་བཞིའི་བྱིན་ཕོག་ཅིགཿམཆོག་དང་ཐུན་མོངས་དངོས་གྲུབ་བྱིན་ཕོབ་ཅིགཿཅེས་ལུས་ཀྱིས་གར་ཉམས།ངག་ཧཱུྃ་དབྱངས་སུམ་བསྒྲིལ།ཡིད་མོས་གུས་དམིགས་པ་རྩེ་གཅིག
བས་བྱིན་ཕབ་ན་རྔ་ཡབ་གླིང་ནས་སུ་ཆ་ཉིད་དངོས་སུ་འབྱོན་ཏེ་བྱིན་གྱིས་རློབས་པར་ཞལ་གྱིས་བཞེས་པ་ཡིན་ནོ།།དེ་ལྟར་བྱིན་ཕབ་པའི་ཡེ་ཤེས་ངོ་སྤྲད་པ་ནི།འོ།།རིགས་ཀྱི་བུ་ཡི་གདོད་མ་ནས་རང་རིག་པདྨ་ཐོད་ཕྲེང་རྩལ་འདི་ལྟ་བུ་ཡོད
ཀྱང་ངོ་མ་ཤེས་ཏེཿད་རེས་གུ་རུ་པདྨའི་ཐུགས་རྗེ་དང་འདི་ལྟ་བུའི་རྟེན་འབྲེལ་འཛོམ་པསཿསྔོན་ཆད་ངོ་མ་ཤེས་པ་དེ་ད་ནི་ཤེས་ཏེཿཡེ་རེཿས་ལེཿཝ་ལེཿལམ་མེཿངོ་བོ་ཅིར་ཡང་མ་

ཡིན་ལཿརྣམ་པ་གང་གིའང་གོ་མི་འགགས་པཿའདི་ནི་བྱིན་ཕབ་པའི་བྱིན་རླབས་སུ་ངོ་ཤེས་པར་གྱི་ས་ལཿདེ་ལས་གཞན་དུ་མ་རྟོགཿམ་སྥོཿམ་བསྡུཿརང་
ར་ཞོག་ཅིགཿའདི་ནི་མ་བཅོས་རང་བྱུང་གི་ཡེ་ཤེས་ཡིན་ཏེཿའདི་ལས་མ་གཡོས་ནཿའཁོར་བའི་སྐྱོན་གྱིས་མ་གོས་པས་པདྨ་འབྱུང་གནས་སོཿཡོན་ཏན་ཀུན་གྱི་ངོ་བོར་བཞུགས་པས་
པདྨ་སཾ་བྷའོཿཤེས་བྱ་ཐམས་ཅད་གསལ་བས་བློ་ལྡན་མཆོག་སྲེད་དོཿཁམས་གསུམ་མ་ལུས་པའི་བདག་ཉིད་ཡིན་པས་པདྨ་རྒྱལ་པོའོཿམི་ཤེས་པའི་མུན་པ་ཀུན་སངས་པས་ཉི་མ་འོད་ཟེར་རོ།།
བདུད་བཞི་ཀུན་གྱིས་མི་བརྫིབས་ཤཱཀྱ་སེང་གེའོ།ལྟ་བ་བཟང་ངན་ཕྱོགས་སུ་མ་ལྷུང་བས་སེང་གེ་སྒྲ་སྒྲོག་གོཿབགེགས་དང་ལོག་འདྲེན་ཀུན་འདུལ་བས་རྡོ་རྗེ་གྲོ་ལོད་དོ།རིགས་ཀྱི་བུ་དེ་ལྟར
སྤྲུལ་པའི་གུ་རུ་མཚན་བརྒྱད་ཀྱང་རང་རིག་པའི་ཡེ་ཤེས་པདྨ་ཐོད་ཕྲེང་རྩལ་འདི་ཡིན་ནོ།།དེ་ལྟར་དམ་ཡེ་དབྱེར་མེད་རང་བྱུང་རང་ཤར་གདོད་མ་དོན་གྱི་ཧེ་རུ་ཀ་ཐོད་ཕྲེང་རྩལ་དངོས་སུ་གྱུར་པ་ལ།གཏོར།
མ་སྐུ་འབག་དང་བཅས་པ་རྩ་གསུམ་ཀུན་འདུས་རྡོ་རྗེ་གྲོ་ལོད་པདྨ་ཐོད་ཕྲེང་རྩལ་དུ་གསལ་བའི་སྤྱི་བོར་སྤྱན་དྲངས་པས།སྣང་སྲིད་ལྷ་སྐུ་ཕྱག་རྒྱའི་རང་རྩལ་ཕྱོགས་མེད་དུ་རྫོགས་ཤིང་འགྱུར་མེད་

རྟག་བརྟན་གཞོམ་གཞིག་དང་བྲལ་བའི་གོ་འཕང་ལས་ནམ་ཡང་མི་ཉམས་པར་བྱིན་གྱིས་བརླབས་པའི་མོས་པ་མཛོད་ཅིག།གཏོར་མ་སྤྱི་བོར་བཞག་ལ།ཧཱུྃཿསྣང་སྟོང་མ་འགགས་རིག་པའི
སྒོཿརང་རིག་པདྨ་ཐོད་ཕྲེང་རྩ་ལཿསྐུ་གཟུགས་རྫས་ཀྱི་དབང་བསྐུར་རོཿཧཱུཾ་ཧཱུྃ་ཧཱུྃཿརྡོ་རྗེ་ཧཱུྃ་ཡིག་གིས་མཚན་པ་མགྲིན་པར་བཞག་པས་ཕྱི་ནང་གི་སྒྲ་སྐད་ཐམས་ཅད་གྲགས་སྟོང་གཞོམ་མེད
ཧཱུྃ་གི་རང་བཞིན་ཏུ་བྱིན་གྱིས་བརླབས་པར་མོས་ཤིག།རྡོ་རྗེ་མགྲིན་པར་བཞག་ལ།ཧཱུྃཿགྲགས་སྟོང་སྐྱེ་མེད་རྡོ་རྗེའི་ཚིགཿསྙིང་པོ་ཧཱུྃ་གི་དོན་སྟོན་པཿའགགས་མེད་རང་སྔགས་གྲགས
སྟོང་དབང་ཿསྐལ་ལྡན་བུ་ལ་དབང་བསྐུར་རོཿཧཱུྃ་ཧཱུྃ་ཧཱུྃཿཧཱུྃ་སུམ་སྤེལ་ཤེས་ན་དབྱངས་དང་མ་ཤེས་ན་དལ་བུས་རྗེས་བློས་བྱར་གཞུག།ཕུར་བུ་སྙིང་གར་གཏུགས་པས་དུག་ལྔའི་རྟོག་ཚོགས་ཡེ་ཤེས་ཀྱི་
རང་བཞིན་དུ་བསྒྲལ་བའི་དབང་ཐོབ་སྟེ་ཀ་དག་རང་སྐུང་རིས་མེད་ཀྱི་ངང་ནས་ཕྲིན་ལས་རྣམ་བཞི་ལྷུན་གྱིས་གྲུབ་པར་བྱིན་གྱིས་བརླབས་པར་མོས་ཤིག།ཕུར་བུ་སྙིང་གར་བཞག་ལ།ཧཱུྃཿསངས
རྒྱརྒྱས་་ཕྲིན་ལས་གཅིག་བསྡུས་པབྷཐུགས་མཆོག་འདུས་པའི་ཀཱི་ལ་ཡཿདུག་ལྔ་སྐོལ་བའི་དཔང་བསྐུར་བ་སཿཕྲིན་ལས་ཡོང་རྫོགས་འགྲུབ་གྱུར་ཅིག་བྷ་ཧཱུཾ་ཧཱུཾ་ཧཱུཾ་ཿམཐའ་རྟེན་དུ་སྤྲོན་རྗེས

གནང་སྤྱིའི་ཕྱག་སྲོལ་ལྟར་གཏོར་མ་ཐོགས་ལ།གཏོར་སྣོད་མེ་ཕུང་འཇའ་ཟེར་ཐིག་ལེ་འཁྲིགས་པའི་ཀློང་དུ་གཏོར་མ་འཆོལ་བའི་ཁྲོ་རྒྱལ་པདྨ་ཐོད་ཕྲེང་རྩལ་དཀོན་མཆོག་རྩ་གསུམ
ཀུན་འདུས་དངོས་སུ་གསལ་བའི་སྐུ་ལས་འཕྲོས་པའི་ཕྱག་རྒྱ་སྔགས་ཕྲེང་ཕྱག་མཚོན་གྱི་ཚོགས་གནས་གསུམ་དུ་ཐིམ་པས་སྒོ་གསུམ་གྱི་ནད་གདོན་སྡིག་སྒྲིབ་བར་ཆད་ཐམས་ཅད་བསལ།རྡོ།།
རྗེགསུམ་དང་དབྱེར་མེད་དུ་བྱིན་གྱིས་བརླབས་པར་མོས་ཤིག།ཆོས་གླུ་སྣང་བ་མཐའ་ལས།ལོངས་སྐུ་ཐུགས་རྗེ་ཆེན་པོ།སྦྲུལ་སྐུ་པདྨ་འབྱུང་གནས།མཁའ་འགྲོ་ཡེ་ཤེས་མཚོ་རྒྱལ།
ལྷ་སྲས་སད་ན་ལེགས།གཏེར་སྟོན་གནམ་ལྕགས་མེ་འབར།རྒྱལ་བའི་ཡབ་གཅིག་ཆོས་རྒྱལ་ཕུན་ཚོགས།རྒྱལ་དབང་ཆོས་ཀྱི་གྲགས་པ།རྗེ་བཙུན་དཀོན་མཆོག་རིན་ཆེན།
དཀོན་མཆོག་ཕྲིན་ལས་རྣམ་རྒྱལ་དཔལ་བཟང་པོ་ལ་སོགས་པ་བཀའ་བབ་རིག་འཛིན་བརྒྱད་པའི་བླ་མ་དམ་པ་ཐམས་ཅད་དང་།ཡི་དམ་མཚན་བདུན་འདུས་པ་རྡོ་རྗེ་གྲོ་ལོད།འཁོར
དཔའ་བོ་ཌཱ་ཀི་བྱེ་བ་འབུམ་དང་བཅས་པ་ཐམས་ཅད་ཀྱིས་རྡོ་རྗེའི་སློབ་མ་འདི་རྣམས་ལ་བྱིན་གྱིས་རློབས་ཤིག།ལྷ་སྲིན་སྡེ་བརྒྱད་བདུད་དང་དམ་སྲིའི་གནོད་པས་མི་ཚུགས་པར་སྲུངས་ཤིག།

ནད་གདོན་དུས་མིན་འཆི་བའི་འཇིགས་པ་ཐམས་ཅད་ལས་སྐྱོབ་ཤིག།ཚེ་དང་བསོད་ནམས་ཉམས་དང་རྟོགས་པའི་ཡོན་ཏན་ཐམས་ཅད་སྤེལ་ཅིག།འཆི་བ་མེད་པའི་ཚེ་དང་མཆོག་ཐུན་མོང་གི་དངོས
གྲུགྲུབ་སྩོལ་ཅིག།སྐྱེ་བ་དང་ཚེ་རབས་ཐམས་ཅད་དུ་རྗེས་སུ་འཛིན་པར་མཛད་དུ་གསོལ།ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་ཧཱུཾ་ཧཱུཾ།ཞེས་བཀའ་བསྒོ་བྱ།གསུམ་པ་རྗེས་ཀྱི་བྱ་བ་མེ་ཏོག་འཕེར་ལ་ཤིས་བརྗོད་ནི།ན་མོཿ
བྱིན་རླབས་མཁའ་ལ་ཐུགས་རྗེའི་སྤྲིན་འཁྲིགས་ཏེཿཕྱོགས་དུས་མ་ལུས་ཀུན་ཏུ་མཐའ་ཡས་པཿབདེ་ལེགས་ཆར་རྒྱུན་ཡོངས་སུ་གང་གྱུར་པའིཿརིག་འཛིན་རྩ་བརྒྱུད་བླ་མའི་བཀྲ་ཤེས།
ཤོགཿཡེ་ཤེས་ལྔ་ལྡན་འོད་ལྔའི་ཕོ་བྲང་དུཿསྐུ་གསུམ་མི་འགྱུར་ལྷུན་གྲུབ་བཀོད་པས་བརྒྱནཿརྒྱལ་བའི་དཀྱིལ་འཁོར་རབ་འབྱམས་ཀུན་ནས་བཀྲཿཡི་དམ་ཞི་ཁྲོ་རབ་འབྱམས
བཀྲ་ཤིས་ཤོ་གཿགནས་ཡུལ་མཁའ་སྤྱོད་སྤྲུལ་པའི་ཞིང་ཁམས་སུཿགང་འདུལ་ཐབས་ཀྱིས་འདུལ་བའི་གདུལ་བྱ་ལཿདཔའ་བོ་མཁའ་འགྲོ་སྲུང་མར་སྐུ་སྤྲུལ་པའི་ཿབཀའ
སྲུང་དམ་ཅན་རྒྱ་མཚོའི་བཀྲ་ཤིས་ཤོགཿཅེས་བརྗོད་ལ་རོལ་མོ་བསྒྲག།དེས་དམ་ཆོས་དགོངས་པ་ཡང་ཟ་བ་ལས་བྱུང་བའི་བདེ་གཤེགས་ཀུན་འདུས་གསང་བའི་སྲོག་སྒྲུབ་གུ་རུ་རྡོ་རྗེ་གྲོ་ལོད་ཀྱི་

བྱིན་རླབས་ལེགས་པར་ཐོབ་པ་ཡིན་པས་དུས་རྟག་ཏུ་རང་ལུས་རྡོ་རྗེ་གྲོ་ལོད་ཀྱི་སྐུར་བསྒོམ།ངག་རླུང་གི་རྒྱུ་བ་ཐམས་ཅད་ཧཱུཾ་བཟླས་དང་མི་འབྲལ།སེམས་རིག་སྟོང་རྫོགས་
པ་ཆེན་པོའི་ངང་དུ་བཞག།ཚེས་བཅུའི་མཆོད་པ་མི་བཅག་པ་སོགས་རྩ་བ་དང་ཡན་ལག་གི་དམ་ཚིག་བསྲུང་སྙམ་པས་འདིའི་རྗེས་ཟློས།གཙོ་བོས་ཇི་ལྟར་སོགས་དང་།གཏང་རག་མཎྜལ་ཕྱིན་སྤྱི་ལྟར་བྱ།
རྗེས་ཆོ་ག་དམིགས་བསལ་མི་དགོས།འདི་དགེ་མི་བཟད་གཏུམ་པོའི་འོད་ཕྲེང་གིས།།ལོག་འདྲེན་དགྲ་བགེགས་མུན་པ་ཚར་བཅད་ནས།།འགྲོ་ཀུན་ཡེ་ཤེས་སྣང་བ་རབ་གསལ་ཏེ།།ཐོད་ཕྲེང
རྩལ་གྱི་གོ་འཕང་མྱུར་ཐོཔ་ཤོག།ཅེས་སོགས་བསྔོ་སྨོན་བྱས་པས་འགྲུབ་བོ།།འདི་ནི་བླ་མ་ལྷོ་རིན་པོ་ཆེ་ལས་བརྒྱུད་པ་མཁས་གྲུབ་ཀརྨ་ཆགས་མེད་ཀྱི་ཕྱག་ལེན་སྙིང་པོར་བཞག་སྟེ་འདུས་གསལ་དུ་བསྡེ་པས་པའོ།།
འཁོར་འདས་གཉིས་རྟོག་ཆོས་ཐམས་ཅད།།གཞོམ་མེད་ཧཱུྃ་གི་ངོ་བོར་དག།འཆོལ་བའི་ཁྲོ་རྒྱལ་ཆེན་པོ་དང་།།དབྱེར་མེད་ཕྱག་རྒྱ་ཆེ་འགྲུབ་ཤོག།ཅེས་པའང་ཉེར་མཁོ་ཁྱེར་བདེའི་སླད་དུ་འཆི་མེད་བསྟན་གཉིས་གཡུང་དྲུང་གླིང
པས་རྫོང་སར་བཀྲ་ཤིས་ལྷ་རྩེའི་ཆོས་གྲྭ་ར་གྲེལ་པ་དགེ་ལེགས་འཕེལ།།